CELEX: C2007/129/46
Language: sk
Date: 2007-06-09 00:00:00
Title: Vec F-34/07: Žaloba podaná 13. apríla 2007 – Skareby/Komisia

9.6.2007   
            
            
               SK
            
            
               Úradný vestník Európskej únie
            
            
               C 129/27
            
         Žaloba podaná 13. apríla 2007 – Skareby/Komisia
   (Vec F-34/07)
   (2007/C 129/46)
   Jazyk konania: francúzština
   Účastníci konania
   
      Žalobkyňa: Carina Skareby (Biškek, Kirgizsko) (v zastúpení: S. Rodrigues a C. Bernanrd-Glanz, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť hodnotenie služobného postupu (HSP) žalobkyne za rok 2005,
            
         
               —
            
            
               zrušiť, v potrebnom rozsahu, rozhodnutie menovacieho orgánu o zamietnutí sťažnosti žalobkyne,
            
         
               —
            
            
               oboznámiť menovací orgán s účinkami zrušenia napadnutých aktov a najmä prijatie nového HSP za rok 2005, pričom tento krát budú služobné predpisy dodržané,
            
         
               —
            
            
               zaviazať menovací orgán, aby žalobkyni zaplatil: i) čiastku stanovenú ex aequo et bono na 15 000 eur z dôvodu náhrady nemajetkovej ujmy, ii) čiastku stanovenú ex aequo et bono na 15 000 eur z dôvodu náhrady profesijnej ujmy; iii) čiastku spravodlivo stanovenú Súdom prvého stupňa z dôvodu náhrady peňažnej škody, pričom každá z týchto čiastok bude zvýšená o úroky z omeškania v zákonnej výške odo dňa, keď sa táto čiastka stane vymáhateľnou,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Na podporu svojej žaloby žalobkyňa najskôr uvádza, že neboli dodržané predpisy týkajúce sa vyhotovenia HSP. Správny orgán porušil procesné pravidlá stanovené všeobecnými vykonávacími ustanoveniami k článku 43 služobného poriadku a dopustil sa nesprávneho právneho posúdenia.
   Žalobkyňa ďalej tvrdí, že došlo k porušeniu jej práv na obranu, zásady riadneho úradného postupu a povinnosti starostlivosti.
   Nakoniec tvrdí, že správny orgán sa dopustil zneužitia právomoci a konania.